উইন্ডোজ ৭ বা ৮.১ থেকে উইন্ডোজ ১০ অপারেটিং সিস্টেমে ফ্রিতে আপগ্রেড করার প্রথম পদ্ধতি হচ্ছে উইন্ডোজ ১০ ইন্সটালেশন মিডিয়ার মাধ্যমে। এ পদ্ধতিতে আপগ্রেড করতে গেলে আপনার জেনুইন লাইসেন্সওয়ালা উইন্ডোজ ৭ বা ৮.১ সহ যেটা লাগবে সেটা হচ্ছে স্ট্যাবল বিদ্যুৎ সরবরাহ; কারণ ইন্সটালেশনের মাঝে লোডশেডিং বা ইন্টারনেট সংযোগ চলে গেলে আবার প্রথম থেকে শুরু করতে হবে। প্লাস উইন্ডোজ ১০ ডিক্স ইমেজ এর সাইজ প্রায় ৪ গিগাবাইটের উপরে তাই এ পদ্ধতিতে আপগ্রেড করতে হলে আপনার চাই দ্রুত গতির ব্রডব্যান্ড বা ৪জি নেটওর্য়াকের ইন্টারনেট সংযোগ, তা না হলে ঘন্টার পর ঘন্টা বসে থেকে আপনাকে আপগ্রেড করতে হবে।